Abelprisen
Store norske leksikon,Realfag,Matematikk,Matematikkens grunnlag og historie,Matematikkens historie
Abelprisen er en norsk matematikkpris, oppkalt etter matematikeren Niels Henrik Abel. Prisen ble innstiftet i 2002, 200 år etter Abels fødsel, og delt ut første gang i 2003.
I 2002 bevilget Stortinget 200 millioner kroner til et minnefond etter Niels Henrik Abel, og Abelprisen ble finansiert av halvparten av avkastningen til dette fondet. Den andre halvparten er viet arbeid for å øke interessen for matematikk, særlig blant ungdom.Fra 2012 er støtten til Abelprisen en ordinær bevilgning på statsbudsjettet, og det opprinnelige fondet er oppløst. Prisen er på 7,5 millioner kroner.Ungdomsarbeidet inkluderer støtte til Niels Henrik Abels matematikkonkurranse for videregående skoletrinn (Abelkonkurransen), til UngeAbel for ungdomstrinnet, og til Abelstipend for studenter på universiteter og høyskoler.Det er Det Norske Videnskaps-Akademi som deler ut Abelprisen. Vinneren pekes ut av en internasjonal komité som består av fem matematikere. Den første prisvinneren var den franske matematikeren Jean-Pierre Serre i 2003. Prisvinnere År Prisvinner     2003  Jean-Pierre Serre, Frankrike.   2004  Michael Atiyah, Storbritannia, Isadore M. Singer, USA.   2005  Peter D. Lax, USA.   2006  Lennart Carleson , Sverige.   2007  Srinivasa S. R. Varadhan, India/USA.   2008  John Griggs Thompson, USA, Jacques Tits, Frankrike.   2009  Mikhail Leonidovitsj Gromov, Frankrike.   2010 John Terrence Tate, USA.   2011  John Milnor, USA.   2012  Endre Szemerédi, Ungarn.   2013  Pierre Deligne, Belgia   2014  Yakov G. Sinai, Russland.   2015  Louis Nirenberg, Canada og John Forbes Nash, USA   2016  Andrew J. Wiles, Storbritannia   2017  Yves Meyer, Frankrike   2018  Robert P. Langlands, USA   2019  Karen Uhlenbeck, USA   2020  Hillel Furstenberg, Israel og Gregory Margulis, USA   2021 László Lovász, Ungarn, og Avi Wigderson, Israel    2022  Dennis P. Sullivan, USA Les mer i Store norske leksikon matematikk Niels Henrik Abel Eksterne lenker Abelprisens nettsider Niels Henrik Abels matematikkonkurranse Litteratur H. Holden og R. Piene (red.): The Abel Prize 2003–2007. The First Five Years. Springer 2010 H. Holden og R. Piene (red.): The Abel Prize 2008–2012. Springer 2014 H. Holden og R. Piene (red.): The Abel Prize 2013--2017. Springer 2019